Die kleure wat op die website gebruik is, is pragtig en pas baie goed by mekaar en die skilderye wat te koop aangebied word.
Elke skildery het sy eie misterie vasgevang in 'n fokuspunt, komposisie en kleurgebruik met uitstekende skilerwerk. Ek was vasgenael en het lanklaas soveel detail beleef. Diepte is ongelooflik geskep deurdat die kunstenaar voorgrond vol detail skep en 'n wasige amper uit-fokus agtergrond.
Dit word op verskillende maniere hanteer soos bv met die sebras, 'n wasige landskap en dan die dramatiese wasige lug agter die luiperd wat agter 'n stomp lê. Binne hierdie wel beplande agtergrond het elke skildery sy unieke fokuspunt wat jou nie met leë gedagtes laat nie, n luiperd wat lyk of hy 'n prooi sien of bekruip, 'n boom in 'n landskap - elkeen vertel sy eie storie.
Ek het al baie van die tipe kunswerke gesien, maar toe ek die webblad beleef het ek 'n gevoel gekry van "ek wens ek kon die werklike skilderye sien". Ek glo die sukses van hierdie skilderye lê in die feit dat elkeen jou tot stilstand bring en jou amper die werklikheid daarvan laat ervaar.